Arm Wittes het hulle regtig 'n keuse!!!!! - Stormfront
Arm Wittes het hulle regtig 'n keuse!!!!!
04-24-2005, 05:39 AM #1
Ons wil hulle nie graag sien nie, maar hier is hulle
Suid-Afrika se armwittes
Hulle mense het hulle al lankal vergeet. Hier by Uncle Ben’s Den het hulle darem weer ’n dak
oor die kop gekry.
Hulle is nie altyd sigbaar nie.
Of dalk wíl ons hulle nie graag sien nie. Dis mos altyd makliker om jou oë vir die waarheid te sluit. En tog, hulle bly tussen ons en probeer onder ons kortsigtige oë ’n bestaan maak.
Hulle is ons eie mense. Die arm wittes van Danville en Elandspoort en ander voorstede aan die westekant van die groot vooruitstrewende stad, Pretoria of Tshwane. Dis so anders as aan die oostekant van die stad met sy mansions en vooruitstrewendes wat met viertrekvoertuie die wêreld vol jaag.
Skielik besef jy met ’n effense wrewel: what’s in a name, om Shakespeare vry aan te haal. Daar word oor name en ander sotternye gekarring terwyl ons mense om ons vergaan van ellende.
Hulle dring hulle aan niemand op nie. Hulle het al geleer dat jy maar liewer uit ander mense se pad bly. Dis makliker as om deur jou eie mense in die tande geskop te word.
’n Huis in Bothastraat in Danville lyk op die oog af na ’n doodgewone woonplek waar ’n gesin rustig saamwoon. Maar dis nie die waarheid nie. Wat agter die skerms aangaan, is soos dit werklik is.
Hier woon en probeer ’n honderd mense oorleef. Sommiges aan die soom van moedverloor se vlakte, ander al só diep weggesink in die slik van ’n lewe wat op niks afstuur nie dat hulle niks meer oor het nie.
Nie eens drome nie.
Mense soos oom Wynand wat in die reën in sy fyntuin, plat in die modder gaan sit en met maer vereelte vingers in die grond vroetel sodat die gemeenskappie darem ’n groentetjie in die lyf kan kry. Of soos Tersia van Wyk, wat al ’n paar kinderstories geskryf het maar in dié haglike omstandighede beland het omdat die lewe sy rug op haar gedraai het. Haar storie word elders vertel.
Maar dié mense is ook Solidariteit se mense. Die Helpende Hand van dié vakbond het homself oor dié verstotenes ontferm.
Kallie Kriel is die hoof: gemeenskapsbeen van Solidariteit en hy haal skokkende syfers aan oor die werklikheid van die armblanke-situasie in die land.
"Die grootste armoede onder blankes is by die Afrikaner," sê Kriel. "Statistieke toon dat sowat 232 000 blankes werkloos is. Die meeste van dié mense is Afrikaners. Dit is egter ’n baie eng definisie van werkloosheid (slegs diegene wat aktief werk soek). Die werklike syfer is waarskynlik heelwat hoër," sê Kriel.
Hy haal syfers van Unisa se buro vir marknavorsing aan wat lui dat 10% van Afrikanerhuishoudings se gemiddelde jaarlikse inkomste R21 418 is.
"Hulle tel dus onder die heel armstes in die land. In getalle beteken dit dat bykans 200 000 Afrikaners onder die broodlyn leef. ’n Verdere 238 600 Afrikaners se gemiddelde huishoudelike inkomste is sowat R41 378 per jaar."
Altesaam 437 000 Afrikaners kan as arm geklassifiseer word, met ’n jaarlikse huishoudelike inkomste van minder as R50 000.
"Dit is die werklikheid," sê Kriel. "Dit is die probleem. Ons moet oplossings soek. Daar is etlike versperrings in die pad na oplossings, maar dis nie onoorkomelik nie."Van die grootste struikelblokke in die pad is ’n gebrek aan staatshulp, ’n gebrek aan genoegsame Afrikaanse hulpinstellings en die feit dat regstellende aksie nog lank toegepas gaan word.
"Ons moet ook onthou dat armoede onder die Afrikaner ’n betreklik onbekende probleem is. Daarbenewens bemoeilik swart bemagtiging Afrikaner-ondernemerskap en die omvang van swart armoede laat hulp net op hulle fokus," sê Kriel.
"Mense wil betrokke raak, maar weet nie wat hulle kan doen nie", sê Kriel. Hy sê metodes sal gevind moet word om lede van gemeen-skappe te betrek by die oplossing van armoede in hulle onderskeie gemeenskappe.
"Gemeenskappe sal selfstandig die probleem moet oplos, aangesien die staat nie die hulpbronne het om dit te doen nie."
Volgens Kriel is die gesprek wat tans tussen Afrikaanse organisasies en die drie susterskerke gevoer word oor samewerking, ’n stap in die regte rigting om self die armoedeprobleem in hulle geledere te takel.
Last edited by michellemans; 04-24-2005 at 02:02 PM.
04-24-2005, 05:44 AM #2
Re: Arm Wittes het hulle regtig 'n keuse!!!!!
Volksgenote, steun asb Volkshulp 2000 in hulle pogings...
HOOFKANTOORTel: (012) 333- 4126 (SA)
Posbus 11824, 0124
VOKSHULPERS: Wie, Waar
Van Riebeekpark 011-9764315
Bailley Park 0148-2976426
Halfweg Huis 011-3142966
Last edited by Lehav; 04-24-2005 at 02:59 PM.
04-24-2005, 02:00 PM #3
Lehav, ek het die artikel geplaas net om vir mense te wys hoe sukkel blanke mense, ek sien waarna jy verwys, ek verwyder daardie stuk.
04-24-2005, 02:55 PM #4
Dankie mm, en ek sal my kommentaar ook dienooreenkomstig aanpas...
Steel van die wittes White African SA General Forum 2 02-01-2008 08:42 AM
Wat die huidige staking regtig beteken rebel998 Suid Afrikaanse Nuus en Politiek 2 12-19-2007 02:42 PM
These are your options - Dis jou Keuse.. Voortrekker SA General Forum 8 10-14-2005 02:54 AM
Ons Keuse - Our Choice. Voortrekker SA General Forum 0 09-29-2005 08:02 AM
Page generated in 0.40050 seconds with 13 queries